Diari Oficial de la Generalitat Valenciana


Sumari del DOGV 590, del 20-05-1987 (1987/808805)

ORDRE d'11 de maig de 1987, de la Conselleria de Treball i Seguretat Social, per la qual es convoquen ajudes als Municipis per pal.liar els efectes de la desocupació agrícola.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/11/(2)/dof/vci/html**

### Dades del document

Número de DOGV
:   590

Data del DOGV
:   20-05-1987

Secció del DOGV
:   DISPOSICIONS GENERALS

Número del document
:   1987/808805


Data del document
:   11-05-1987

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'11 de maig de 1987, de la Conselleria de Treball i Seguretat Social, per la qual es convoquen ajudes als municipis per pal.liar els efectes de la desocupació agrícola.  
L'estacionalitat es reflecteix sobre els nivells d'ocupació agrícola de manera negativa al final de cada temporada.   
Els efectes en són particularment notables en el cas dels monocultius, i prenen especial significació en certs àmbits comarcals de la nostra Comunitat que no compten amb ingressos complementaris procedents d'activitats econòmiques alternatives.   
La relativa desprotecció dels col·lectius afectats pel que fa a certs mecanismes contributius assistencials que si emparen els cotitzants d'altres règims, aconsella l'adopció de mesures tendents a establir jornals addicionals en aquells Municipis que resulten més clarament marcats per aqueixes característiques.   
Així mateix, d'acord amb l'Ordre de 3 de març de 1987, de la Conselleria d'Agricultura i Pesca, així com els criteris aplicats en els Convenis INEM-Corporacions Locals i en els programes de formació de joves agricultors, sembla oportú establir les condicions perquè aquests jornals addicionals es convertesquen en obres rurals que redunden en benefici dels Municipis especialment afectats i milloren l'extensió i l'eficàcia de llur infrastructura agrària.   
En atenció d'aquest motius, i fent ús de les facultats que em confereix la Llei 5/83 de 30 de desembre, de Govern Valencià, i el Decret 192/85, de 9 de desembre del Consell de la Generalitat Valenciana,   
ORDENE:   
Article primer  
S'estableix una línia d'ajudes als Municipis per tal de desenvolupar actuacions urgents en aquelles Comarques, que afectades per la desocupació agrícola, veuen disminuir el nombre de jornals entre els treballadors del comp.   
Article segon  
La dotació pressupostària del programa serà de 13.436.810 de pessetes, que s'instrumentarà a través de subvencions de fins el 90% del cost total de les obres o serveis, que per pal·liar la desocupació agrícola, facen els Ajuntaments afectats.   
Article tercer  
Les actuacions a què fa referència l'article 1r hauran de reunir els requisits següents:   
a) Que es tracte d'obres o serveis d'interés públic.   
b) Que aquestes obres acaben amb anterioritat al 30 de setembre de 1987 i s'executen en règim d'administració directa per la Corporació Local que sol·licite la subvenció.   
c) Que es destine el 75% de l'ajuda, si més no, al pagament dels salaris necessaris per tal de realitzar les obres o serveis.   
d) Que els treballadors participants siguen desocupats agrícoles inscrits en la corresponent Oficina de Col·locació i estar afiliats i en alta en el Règim Especial Agrari de la Seguretat Social.   
Article quart  
Els Municipis que pretenguen acollir-se als beneficis establits, ho sol·licitaran en les Direccions Territorials de la Conselleria de Treball i Seguretat Social en el model oficial que figura com a annex 1 a aquesta ordre, havent-hi d'ajuntar:   
a) Memòria o projecte de l'obra o servei a realitzar.   
b) Pressupost total de l'obra o servei.   
c) Relació dels treballadors a contractar, visada per les Organitzacions Sindicals més representatives.   
Article cinqué  
S'estableix un termini d'un mes a partir de la publicació d'aquesta Ordre per a la presentació de les sol·licituds corresponents amb les memòries. Transcorregut aquest període, es farà l'estudi detallat de les memòries presentades, per part de la Direcció General d'Ocupació i Cooperació, la qual dictarà resolució accedint, en tot o en part, o denegant, els beneficis sol·licitats. Prèviament en podrà demanar els informes complementaris que considere oportuns.   
La Resolució dictada, es notificarà a la Corporació Local sol·licitant, enviant còpia d'aquesta a les Direccions Territorials de la Conselleria de Treball i Seguretat Social per a llur coneixement.   
Article sisé  
Després d'aprovada la subvenció sol·licitada, la Conselleria de Treball i Seguretat Social lliurarà d'immediat el 50% de l'import, lliurant-se el 50% restant quan el Municipi corresponent haja justificat les despeses fefaentment.   
Article seté  
En el termini de 15 dies de la terminació de l'obra o servei, l'Ajuntament corresponent haurà de remetre a la Conselleria de Treball i Seguretat Social, les factures dels materials i còpia de les nòmines corresponents als salaris pagats.   
DISPOSICIONS ADDICIONALS  
Primera  
A fi d'atorgar les ajudes que estableix aquesta Ordre, la Conselleria de Treball i Seguretat Social podrà requerir prèviament informe a la Conselleria d'Agricultura i Pesca.   
Segona  
A l'efecte del que disposa aquesta Ordre es declaren zones preferents les següents:   
-Castelló: Plana Baixa.   
-València: Camp de Morvedre, la Ribera i la Plana d'Utiel.   
DISPOSICIO FINAL  
Aquesta ordre vigirà l'endemà de la publicació al Diari Oficial de la Generalitat Valenciana.   
València, 11 de maig de 1987.   
El Conseller de Treball i Seguretat Social,  
MIQUEL DOMENECH I PASTOR  
ANNEX NUM. 1  
DOCUMENTACIO DE LES PROPOSTES D'OBRES ESPECIFICACIO DE LES DADES DE L'OBRA QUE EL PLE DE LA CORPORACIO LOCAL DE .. PRESENTA, PER TAL DE SOL·LICITAR LES AJUDES ESTABLIDES EN LA CONSELLERIA DE TREBALL I SEGURETAT SOCIAL SOBRE AJUDES URGENTS A LA DESOCUPACIO AGRICOLA  
1. Localització de l'obra o servei .......................  
2. Caracterització: ......................................  
2.1. Denominació del projecte.............................  
2.2. Objectiu ............................................  
2.3. Data prevista d'inici i final .......................  
Duració en setmanes ......................................  
3. Nombre de treballadors necessaris per a la realització de l'obra 0 servei .......................................  
3.1. Salari brut..........................................  
3.2. Import mà d'obra ....................................  
4. Cost total de l'obra o servei..........................  
Materials i maquinària....................................  
Salaris ..................................................  
Seguretat Social..........................................  
Transport ................................................  
Altres ...................................................  
5. Quantia total de la subvenció sol·licitada ............  
 ............., de ............... de 1987  
L'ALCALDE  
1. A. Memòria o projecte de l'obra o servei a realitzar.   
1. B. Relació i documentació dels treballadors a contractar.   
1. C. Pressupost total de l'obra o servei.   
IL·LM. SR. DIRECTOR GENERAL D'OCUPACIO I COOPERACIO


Còpia Permalink ELI